Tänu kosmilise taustkiirguse uurimisele teavad astronoomid, et universum oli oma algusaegadel väga lihtsa struktuuriga. Ilmaruum oli peaaegu täielikult ühetaoline - aine temperatuuris ja tiheduses esinesid eri paigus vaid üpris väikesed erinevused. Paar miljonit aastat pärast Suurt pauku  saabus universumisse selle paisumise tõttu täielik pimedus, vähemalt vaatleja jaoks, kes ei ole võimeline nägema infrapunaspektri kaugemat osa. Kosmilise pimeduse lõpetamiseks oli vaja tähti.